*د افغانی سرې میاشتې ټولنې میدان وردګ ولایتی څانګې ریاست کې د یاد ولایت مرکز میدان ښار په شمول (۸) ولسوالیو کې د سوالګرو را ټولولو په موخه د عالیقدر امیرالمؤمنین حفظه الله لخوا د رالېږل شوې کړنلارې او طرزلعمل مطابق د یو شمېر ذیدخل ریاستونو له مسؤلینو سره د پلان جوړونې په موخه ناسته تر سره شوه!* نن شنبه د روان ۱۴۴۵ سپوږمیز کال د ربیع الاول میاشتې ۲۲ نېټه، د افغانی سرې میاشتې ټولنې میدان وردګ ولایتی څانګې رئیس ښاغلی! مولوی عبدالقدوس "عمر" په هدایت، د نماینده ګۍ ریاست کې د عالیقدر امیرالمؤمنین حفظه الله لخوا د رالېږل شوې کړنلارې او طرزالعمل، چې موضوع یې د (سوالګرو راټولول دی) د عملی کولو او پلان جوړونې په موخه له یو شمېر ذیدخل ریاستونو له مسؤلینو لکه: قومندانۍ، حج او اوقاف ریاست، اطلاعاتو او فرهنګ ریاست، شهدا او معلولینو ریاست، عامې روغتیا ریاست، د کاراو ټولنیزو چارو ریاست او شاروالۍ ریاست له استازو سره ناسته تر سره شوه. ناسته د دعوت او ارشاد مسؤل ښاغلی! مولوی قدرت الله "عباس" لخوا د الهی کلام په مبارکو آیاتونو پیل شوه. ورپسې د نماینده ګې د مالی عمومی مدیر ښاغلی! مولوی رفیع الله "منصور" لخوا د ناستې ګډونوالو ته د امیرالمؤمنین حفظه الله لخوا د سوالګرو راټولولو په پار رالېږل شوې کړنلاره او طرزالعمل وړاندې شو، د یادو ریاستونو مسؤلینو د کړنلارې او طرزالعمل له اورېدو وروسته د پروسې د عملی کولو او پلان جوړونې په موخه د نظریاتو له وړاندې کولو وروسته دا یو غوره اقدام و باله، تر څو هغه هېوادوال چې په رېښتینی ډول له فقر سره مخ دی په نښه او د یادو ریاستونو په ملتیا د افغانی سرې میاشتې ټولنې لخوا ورته د ژوند آسانتیاوې برابرې شی. ناسته د حج اوقافو ریاست د نماینده په اختتامیه دعا پای ته ورسېده. 02:41 PM حسیب الله رحیمی 02:43 PM